Diari Oficial de la Generalitat Valenciana


Sumari del DOGV 4167, del 14-01-2002 (2001/12606)

Informació pública d'EIA del sector Albatera Golf de les normes subsidiàries de planejament del terme municipal de Albatera.
----------------------------------------------------------------------------------------------------------------------------

### Dades del document

Número de DOGV
:   4167

Data del DOGV
:   14-01-2002

Secció del DOGV
:   V. ALTRES ANUNCIS - E) MEDI AMBIENT

Número del document
:   2001/12942


Organisme emissor
:   Ajuntament d'Albatera

Tipus de document
:   Anunci

Informació pública d'EIA del sector Albatera Golf de les normes subsidiàries de planejament del terme municipal de Albatera. [2001/X12661]
  
Que, amb data 25 de setembre de 2001, la Comissió Municipal de Govern acordà sotmetre a informació pública pel termini de trenta dies i mitjançant anunci publicat a un diari d'informació general editat a la Comunitat Valenciana i en el Diari Oficial de la Generalitat Valenciana, i remetre'n avís personal i mitjançant comunicació en el BOP, als efectes prevists en l'art. 59 de la Llei 30/92, de 26 de novembre, als qui consten al Cadastre com a titulars de drets afectats per l'actuació proposada, la documentació relativa a la proposta de desenvolupament de l'actuació denominada Sector turístic residencial/esportiu Albatera Golf de les normes subsidiàries de planejament del terme municipal d'Albatera, presentada pel senyor José Rodríguez Murcia en nom i representació, en qualitat de president, de la mercantil San José, Inversiones y Proyectos Urbanísticos, SA, i que va resultar ser la següent:
  
Pla parcial amb expedient d'homologació
  
Estudi d'impacte ambiental
  
Alternativa tècnica de programa, comprensiva de memòria justificativa dels trets bàsics de l'actuació, determinacions i bases i avantprojecte d'urbanització.
  
Que, amb data de 5 d'octubre de 2001, consta publicat en el DOGV nº 4.101, l'edicte d'informació pública adés esmentat així com en el diari La Verdad, de data 29 de setembre i BOP de 4 d'octubre, a efectes de notificació d'interessats amb adreces desconegudes o altres titulars cadastrals inclosos en la unitat, segons disposa l'article 59 de la Llei 30/92.
  
Que, en els termes que assenyala l'article 25 del Decret 162/90, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/89, de 3 de març, d'Impacte Ambiental, es va remetre amb data d'entrada d'11 d'octubre de 2001, còpia íntegra de l'expedient a la Conselleria de Medi Ambient, Servei d'Avaluació d'Impacte a València, i s'hi sol·licita per tal que en el termini de 30 dies des de l'endemà de l'acabament de la informació pública, resolga l'avaluació de l'impacte ambiental de l'homologació i pla parcial.
  
Que, amb data 31 d'octubre passat, la mercantil promotora San José, Inversiones y Proyectos Urbanísticos, SA, presenta al Registre d'entrada municipal un document denominat ?Tom 3 i document de síntesi final de l'estudi d'Impacte Ambiental?, sol·licitant: ??tenir per ampliat l'Estudi d'Impacte Ambiental presentat al seu moment?.
  
Que, amb data del passat 10 de desembre de 2001, es remet a la Conselleria de Medi Ambient, Servei d'Avaluació d'Impacte Ambiental, tot donant per complert el tràmit d'informació pública de l'estudi d'impacte ambiental, i per a resolució, en els termes que assenyala l'article 25 del Decret 162/90, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/89, de 3 de març, d'Impacte Ambiental, de l'avaluació de l'impacte ambiental de l'homologació i pla parcial, la documentació següent:
  
Certificat, expedit pel secretari de la Corporació de data 10 de desembre de 2001, en relació a la tramitació de l'expedient i període d'informació pública tramitat, i documents annexos.
  
Original del document denominat ?Tom 3 i document de síntesi final de l'estudi d'impacte ambiental?, presentat per la mercantil promotora amb data de registre d'entrada municipal el passat 31 d'octubre, tot sol·licitant: ??tenir per ampliat l'estudi d'impacte ambiental presentat al seu moment?.
  
Que el Ple de l'Ajuntament en la sessió del dia 18 de desembre de 2001, vist l'informe de l'Assessoria Jurídica Municipal externa, de data 12 de desembre, acordà:
  
Primer
  
Aprovar el programa per al desenvolupament de l'actuació integrada formulat pel senyor José Rodríguez Murcia en nom i representació, en qualitat de president, de la mercantil San José, Inversiones y Proyectos Urbanísticos, SA, tot acordant-ne la gestió indirecta, i seleccionant com a urbanitzador la mercantil San José, Inversiones y Proyectos Urbanísticos, SA, i condicionar l'eficàcia de l'aprovació a la aprovació definitiva de l'expedient d'homologació i pla parcial Sector turístic residencial/esportiu Albatera Golf de les normes subsidiàries de planejament del terme municipal d'Albatera, incloent en la proposició juridicoeconòmica, conveni urbanístic i avantprojecte d'urbanització segons el que disposen els informes tècnics i jurídics emesos i transcrits en antecedents; i, particularment, d'acord amb les següents correccions i/o matisacions d'interpretació:
  
(?)
  
Segon
  
Aprovar provisionalment l'expedient d'homologació i el pla parcial Sector turístic residencial/esportiu Albatera Golf de les normes subsidiàries de planejament del terme municipal d'Albatera, tot condicionant-ne l'eficàcia a la resolució del conseller d'Urbanisme (art.14.2, annex RP).
  
Tercer
  
L'eficàcia de l'acord d'aprovació i adjudicació del programa ha d'entendre's condicionada a l'aprovació definitiva de la proposta de planejament presentada (pla parcial i expedient d'homologació).
  
Quart (?)
  
Cinquè (..)
  
Sisè
  
Desestimar les al·legacions presentades per la Federació Ecologistes en Acció del País Valencià, segons allò exposat en els informes tècnics i jurídics transcrits.
  
Setè
  
Sotmetre de nou a informació pública l'estudi d'impacte ambiental complet, pel termini de trenta dies hàbils.
  
Vuitè (..) .
  
Que la present servesca d'anunci d'informació pública pel termini de trenta dies hàbile del referit estudi d'impacte ambiental, inclòs el document denominat ?Tom 3 i document de síntesi final de l'estudi d'impacte ambiental?, a comptar des de l'endemà de la publicació del present edicte en el Diari Oficial de la Generalitat Valenciana, en els termes que exigeix l'article 22 del Decret 162/90, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/89, de 3 de març, d'Impacte Ambiental.